[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000002", "text": "C\u0302u vi forgesis vian pasvorton?"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000006", "text": "Ada Sikorska (1929-1996) estis pola esperantistino, kiu pro viv-cirkonstancoj migris de lando al lando, kaj dedic\u0302is al Esperanto grandan parton de sia vivo."}, {"text_idx": "#000007", "text": "En 1939 du fremdaj armeoj, la germana kaj la soveta, okupis Pollandon. En tiaj cirkonstancoj mortis s\u0302ia patro (en Katyn\u0301), kaj Sovetunio transportis al Siberio pli ol milionon da poloj, inkluzive de s\u0302i kaj s\u0302iaj restintaj familianoj: avino, patrino kaj fratino."}, {"text_idx": "#000008", "text": "En la soveta vilag\u0302o \u2013 simpla aro da malgrandaj lignaj domac\u0302oj \u2013 regis frosto (g\u0302is -40\u00b0!), malsato kaj malpureco: s\u0302i tie ekhavis seriozan hau\u0306t-malsanon. Post preskau\u0306 du jaroj, danke al politika interkonsento la brita registaro forveturigis c\u0302iujn transportitojn al diversaj sekuraj landoj \u2013 Irano, Libano, Uzbekujo \u2013 kie funkciis specialaj polaj lernejoj. Nur komence de 1949 s\u0302i povis reveni al Varsovio kaj tie finstudi slavajn lingvojn kaj j\u0302urnalismon."}, {"text_idx": "#000009", "text": "Esperanton Ada lernis en 1956 de la fama Esperanto-verkisto Julio Baghy Ekde la unua momento, tutviva pasio por la internacia lingvo ne plu forlasis s\u0302in. En 1959 s\u0302i redaktadis la c\u0302iutagajn programojn en Esperanto de Radio Varsovio. Samjare okazis en la pola c\u0302efurbo la Universala Kongreso de UEA. Tie dej\u0302oris s\u0302ia estonta edzo, la italo Gian Carlo, kiel KKS (Konstanta Kongresa Sekretario)."}, {"text_idx": "#000010", "text": "Sekvis pliaj translokig\u0302oj. La paro restis 17 jarojn en Bruselo kaj poste 10 jarojn en Madrido, pro la profesia laboro de s\u0302ia edzo. Intertempe Ada redaktis la plej faman periodaj\u0302on en la internacia lingvo, Heroldo de Esperanto (HdE), kaj aktivis en la lokaj Esperanto-societoj. Tiutempe same kiel nun, Esperanto-gazeto ne povis pagi salajron al redaktoro."}, {"text_idx": "#000011", "text": "G\u0302is sia morto en 1996, Ada aperigis pli ol 500 numerojn de la gazeto. Intertempe evoluis la teknikoj de presado: unue, mana kompostado, poste Linotipo kaj, fine, komputila foto-kompostado."}, {"text_idx": "#000012", "text": "Grandan atenton Ada donis al la enhavo kaj ekstera aspekto de HdE: unue, s\u0302i invitis kontribuojn de la plej famaj verkistoj, kiel Tibor Sekelj, Claude Piron kaj William Auld. Due, s\u0302i kreis novajn rubrikojn kaj modernigis la enpag\u0302igon. La c\u0302efverkoj de Ada estis la specialaj numeroj de Heroldo post c\u0302iu Universala Kongreso. Tiuj numeroj havis duoble au\u0306 trioble la kutiman kvanton da pag\u0302oj, kaj aperis kelkajn semajnojn pli frue ol la raportoj de UEA mem."}, {"text_idx": "#000013", "text": "Kiel s\u0302i povis fari c\u0302ion c\u0302i, kaj samtempe persone korespondi kun la abonantoj, aktivi en la loka Esperanta vivo, kaj prizorgi la hejmon? La esperantistoj nomis s\u0302in \u201cla laborema\u201c, c\u0302ar s\u0302i neniam haltis, sed lau\u0306vorte kuris de unu agado al la alia: c\u0302iam kun rideto kaj bona humoro."}, {"text_idx": "#000014", "text": "Ekster la familio, s\u0302i havis du grandajn amojn: Pollandon kaj Esperanton. Tial, post s\u0302ia morto, la korpo de la neforgesebla Ada estis kovrita de iliaj du flagoj. Alvenis al HdE centoj da kor-tus\u0302aj kondolencaj mesag\u0302oj."}, {"text_idx": "#000015", "text": "Gian Carlo Fighiera, italo, esperantisto de 1947, dumviva kaj honora membro de UEA, iama Konstanta Kongresa Sekretario, fondis la Infanajn Kongresetojn, kaj aperigis plurajn artikolojn kaj eseojn pri la strategio de Esperanto. Dum 34 jaroj li estris la societon, kiu eldonis la gazeton Heroldo de Esperanto aldone al multaj aliaj verkoj. Lia edzino estis Ada Sikorska."}, {"text_idx": "#000016", "text": "armeo: la tuta militistaro de s\u0302tato."}, {"text_idx": "#000019", "text": "kondolenco: esprimo de bedau\u0306ro kaj kun-sento al iu pro la morto de amata persono.\nLinotipo: mas\u0302ino uzata de la malfrua 19-a jarcento g\u0302is la 1970-aj kaj 1980-aj jaroj por rapide pretigi tekston por presado."}, {"text_idx": "#000020", "text": "migri: vojag\u0302i de unu loko al alia.\nnumero: numero donita al gazeto, kaj al la tuta enhavo de tiu aparta gazeto, por montri g\u0302ian lokon en la tuta serio, ekzemple Numero 1381 de la revuo Esperanto."}, {"text_idx": "#000021", "text": "pasio: tre forta kaj apenau\u0306 regebla emocio; fortega amo.\nperiodaj\u0302o: gazeto au\u0306 alia eldonaj\u0302o, kiu aperadas lau\u0306 regulaj periodoj.\nsalajro: regula pago, kutime c\u0302iumonate au\u0306 c\u0302iusemajne, pro farita laboro.\nslava (lingvo): unu ano el la familio de lingvoj parolataj interalie en Rusujo, C\u0302eh\u0302ujo, Pollando, Kroatujo kaj aliaj landoj.\nsocieto: grupo de homoj, kiuj regule renkontig\u0302as kun komuna celo."}, {"text_idx": "#000023", "text": "Jes, Heroldo ankorau\u0306 ekzistas, sed nun g\u0302i havas novan redaktoron en Brazilo."}, {"text_idx": "#000025", "text": "Algluita kiel ric\u0302a teksto. Alglui plat-tekste"}, {"text_idx": "#000026", "text": "Estas permesate nur 75 emog\u0302ioj."}, {"text_idx": "#000028", "text": "Via antau\u0306a enhavo estas reenmetita. Malplenigi redaktilon"}, {"text_idx": "#000030", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]